Március 7.

nagyböjt IV. szerda hajnali szolgálatán

***Tropárok, 6. hang***

FÉLVE VESZNEK KÖRÜL a **ke**rubok, \* s remegve állnak eléd **a** szeráfok, \* el nem hallgató hangon zengik a háromszorszent **é**neket. \* Velük együtt mi bűnösök is **han**goztatjuk: \* Szent, szent, szent vagy, **Is**tenünk \*’Keresztednek ereje által üdvözíts **en**gem, Uram!

Dicsőség…

**TES**TETLEN **AJ**KAKKAL, \* el nem hallgató di**cső**ítéssel \* zengik neked, Istenünk, a hat**szár**nyúak \* a háromszor**szent** éneket. \* E földön **pe**dig mi \* méltat**lan** ajkunkkal \* zengjük neked a di**csé**retet: \* Szent, szent, szent **vagy**, Istenünk, \*’ összes szentjeidnek imái által ir**gal**mazz nekünk!

***Most és…***

A HÁRMAS EGYSÉGŰ is**ten**séget \* keveredés nélkü**li** egységben \* az angyalok énekével di**cső**ítsük, \* és ezt **han**goztassuk: \* Szent, szent, szent vagy, **Is**tenünk, \*’ az Istenszülő imái által ir**gal**mazz nekünk!

***1. zsoltárcsoport (19. kathizma: 134-142. zsoltár) után kathizmálion, 6. hang***

MA BETELJESÜLT a prófé**ta** szava: \* Mert íme, leborulunk **a**ma helyen, \* hol a te lábaid állot**tak**, Urunk, \* és az üdvösség fájá**ról** ízlelvén \* a bűnös szenvedélyektől szabadu**lást** nyerünk \* az Istenszülő i**má**i által, \*’ egyetlen Em**ber**szerető!

**Elővers:** Magasztaljátok a mi Urunkat, Is**te**nünket, \* és boruljatok le lábának zsámolya e**lőtt**, mert ő szent!

MEGSZENTELŐDÖTT a te keresz**ted**, Urunk, \* és a bűnöktől gyöngélkedőknek gyó**gyu**lást szerez. \* Általa most előtted **hó**dolunk, \*’ **ir**galmazz nekünk!

***Dicsőség… most és…* Sztavrotheotokion:**

MIKOR SZÜLŐD, a mindenkorszűz **Le**ányzó, \* téged érettünk keresztrefe­szítve meg**lá**tott, Krisztus, \* lelkét a fájdalom tőre **át**járta, \* és anyai fájdalmában **si**ránkozott. \* Az ő könyörgésére könyö**rülj** rajtunk, \*’ **ir**galom Ura!

A 2. zsoltárcsoport (20. kathizma: 143-150. zsoltár) után kathizmálion, 6. hang.

AZ ÖNMEGTAGADÁS IDEJÉT meg**szen**teli \* az isteni és tiszteletre**mél**tó kereszt, \* amely hódolatra került **ki** elénk. \* Járuljunk hozzátiszta lelki**is**merettel! \* Merítsünk belőle megszentelést és vilá**gos**ságot, \* és félelem**mel** kiáltsuk; \* Emberszerető Üd**vö**zítőnk, \*’ dicsőség a te ke**gyes**ségednek!

***Dicsőség… most és…***

OTT ÁLLT A SZŰZANYA a tőle mag nélkül született kereszt**je** alatt, \* és így **só**hajtott fel: \* Fiam, tőr járja át **lel**kemet, \* nem nézhetem, hogy **a** fán függesz, \* hiszen tőled, Teremtőjétől és Is**te**nétől \* retteg az e**gész** mindenség. \*’ Hosszútürelmű, di**cső**ség neked!

***A 3. zsoltárcsoport (1. kathizma: 1-8. zsoltár) után kathizmálion, 1. hang.***

FÉNYES ERÉNYEKTŐL tündö**köl**ve, \* s az önmegtagadás által meg**tisz**tulva \* menjünk és boruljunk le a tiszteletreméltó kereszt **e**lőtt \* és hangoz**tas**suk: \* Szenteld meg lelkünket és tes**tün**ket, \* és méltass minket **ar**ra, \* mindenség egyetlen Is**te**ne, \* hogy megérjük szeplőtelen szenvedésed **i**de**jét**, \*’ és ajándékozd nekünk a **te** irgalmadat!

***Dicsőség… most és…***

MIDŐN MEGLÁTOTT TÉGED, **Krisz**tus \* keresztre fölfe**szít**ve, \* így kiáltott fel a szeplőtelen **A**nya: \* Az Atyával és a Szentlélekkel együtt kezdet nélkü**li** Fiam! \* Milyen kimondhatatlan ez a te üdvgondo**zá**sod, \* mellyel üdvözíted, Könyö**rü**le**tes**, \*’ a te szeplőtelen ke**zed** alkotását!

***50. zsoltár, majd pedig az „Üdvözítsd…” ekténia.***

KÁNON:

#### I. ÓDA. 4. hang. *Fölnyitom az én számat…*

Böjtöléstől tündökölve hódoljunk a szent fa előtt, amelyen Krisztus kitárta karját és megfutamította az ellenséges hatalmakat a Mindenható dicséretére és dicsőségére.

Szemünk előtt van most a megszentelést nyújtó megváltó kereszt. Járuljunk hozzá, hogy tegye szentté lelkünket és testünket, és merítsünk belőle üdvösséges kegyelmet!

Tisztíts meg engem parancsolataid tüzével, Emberszerető, és engedd meg, hogy üdvösséget szerző szenvedésedet szemlélhessem, s előtte szeretettel leborulhassak, szent kereszted védelme és oltalma alatt!

Sztavrotheotokion:

Keresztrefeszíttetésedet látta a te Szülőanyád, Emberszerető, és zokogva felkiáltott: Hogy függhetsz elítéltként a kereszten, ki magad fogsz mindent megítélni, dicsőség Királya!

#### III. ÓDA. *A te magasztalóidat…* (4. hang)

Tisztítsuk meg szívünket a böjtölés vizében, s öleljük át híven a kereszt fáját, melyen Krisztus megfeszítve nekünk a bűnbocsánat vizét fakasztotta, mint Jótevőnk!

A kereszt vitorlájával szárnyakra kapva lám, már a böjti időszak üdvösséget szerző gazdagságának közepén járunk. Messiásunk, Jézus Istenünk, vezess minket ennek segítségével kínszenvedésed kikötőjébe!

Mózes a hegyen a te előképedet mutatta, szent kereszt, s így az ellenséges népet megsemmisítette. Mi pedig a keresztet ábrázolva tiszta szívvel szemléljük azt, és előtte leborulunk, erőddel pedig megfutamítjuk test nélküli ellenségeinket.

Ki mindnyájunk Ura és teremtő Istene vagy, a föld közepén keresztre emelkedsz, és magadhoz fölemeled az embereknek az ellenség gonosz csábítása nyomán elbukott természetét is. Ezért a te szenvedésedből erőt merítve híven dicsőítünk téged.

Tisztítsuk meg, hívek, érzelmeinket a böjtölés világosságával, és tündököljünk a kereszt gazdag szellemi fényével, s mikor azt ma nyilvános tiszteletre téve látjuk, köszöntsük tiszta ajakkal, szájjal és szívvel!

Csókoljuk tisztelettel azt a helyet, amelyen Krisztus lábai állottak, a szent keresztet, hogy könyörgésünkre lelkünk lába megerősödjék Isten parancsolatainak szikláján, s lépteink Isten kegyelmével a békesség útjára irányuljanak!

Dicsőség…

Hármas sugarú nap, háromszorosan dicsőséges világosság. Atya, Fiú és Szentlélek, kezdet nélküli természet és dicsőség, szabadítsd meg a veszedelemtől magasztalóidat!

***Most és…***

Férfit nem ismerő Szűztől születtél, Krisztus, és tőle értelmes és lelkes testet vettél magadra, s mint Isten a kereszttel az ellenséget megsemmisítetted, az emberek romlandó természetét pedig megújítottad, azért az emberiség dicsőíti könyörületességedet.

Dicsőség neked, Istenünk, dicsőség néked!

Eljöttem, hogy megérintselek, életadó kereszt, de reszket a nyelvem és az értelmem, mikor látom, hogy rajtad folyt ki az én Uram isteni vére.

***Irmosz:***

TEDD ERŐSSÉ URUNK, egyházadat, melyet kereszted erejével szereztél! Ezzel győzted le az ellenséget, s rajta sebesítetted meg a kísértőt.

*Kathizma:*

***6. hang***

MA BETELJESÜLT a prófé**ta** szava: \* Mert íme leborulunk **a**ma helyen, \* hol a te lábaid állot**tak**, Urunk, \* és az üdvösség fájá**ról** ízlelvén \* a bűnös szenvedélyektől szabadu**lást** nyerünk \* az Istenszülő i**má**i által, \*’ egyetlen Em**ber**szerető!

Dicsőség…

MEGSZENTELŐDÖTT A TE KERESZ**TED**, Urunk, \* s a bűnöktől gyengélkedőknek gyó**gyu**lást szerez. \* Általa most előtted **hó**dolunk: \*’ irgalmazz **ne**künk!

Most és…

ALIGHOGY FELÁLLÍTOTTÁK kereszte**det**, Krisztus, \* megrendültek a halál alap**ja**i, Urunk, \* mert akit az alvilág mo**hón** nyelt el, \* rettegve **en**gedte el. \* Megmutattad nekünk üdvözítése**det**, ó Szent; \* dicsőítünk téged, **Is**ten Fia, \*’ irgalmazz **ne**künk!

### IV. ÓDA. Az Istenség királyi székén…

Titokzatosan a kereszt jelét ábrázolta hajdan a hírneves Jákob is, mikor gyermekeit megáldotta és kezeit keresztbe tette, s ezzel azt is jelezte, hogy az üdvösséges áldás mindnyájunkhoz elérkezik.

A kereszt pecsétjének oltalma alá vonulva csókoljuk örömmel az elénk kitett szent jelet, s így igyekezzünk az üdvösséges szent szenvedés felé, hogy addig a test szenvedélyeit elpusztíthassuk!

Átölelünk téged, minden tiszteletre méltó Kereszt, üdvösséges fegyver, legyőzhetetlen diadaljelvény, az öröm jele, mely holttá teszi a halált, mert megdicsőülünk a reád feszítettnek dicsőségével.

***Sztavrotheotokion:***

Számomra láthatóan tűntél fel, angyalok számára megközelíthetetlen Fiam, Jézusom, midőn tőlem testet kölcsönöztél, s most, hogy keresztre szögezve látlak téged, kesergek – így szólt Krisztus anyja.

#### V. ÓDA. *Mindenek csodálkoztak…*

Meghaltál, mikor keresztre szögeztek, mindenség élete és üdvössége; engedd meg, Üdvözítőnk, hogy megváltó szenvedésedet is örömmel szemlélhessük!

Remegve vesznek körül a testnélküliek seregei, életadó fa, mert rajtad ontotta ki drága vérét Krisztus, és véget vetett azoknak a szennyes áldozatoknak, amelyeket az emberiség romlására a gonosz lelkeknek mutattak be.

Megsebzett az ellenséges tőr, ám te gyógyíts meg szent véreddel, Istenige! Szabdald szét gyorsan lándzsáddal bűneim adóslevelét, kérlek, és írj be kegyelmesen az üdvösségre jutók könyvébe!

***Sztavrotheotokion:***

Érett szőlőfürt, hogyan függhetsz a fán? Dicsőség napja, hogyan tűnhetsz le, mikor még a napsugár is elsötétedik szenvedéseden? Üdvözítőm, íme én, a te szülőanyád, a Bárányka így kiáltottam hajdan anyai fájdalmamban.

#### VI. ÓDA. *Jónás* *próféta a* *cetben…*

Minden tiszteletre méltó kereszt! Mikor a földbe szúrtak, megingattad az alvilág lakhelyeit, s egyúttal a hívek megingathatatlan oltalma és az Úr szilárd hajléka lettél.

Hogy erényekben bő termést hozhassunk, szedjük le az isteni kereszt életet adó gyümölcsét, melyet Krisztus, a bőven termő szőlőtő sarjadzott, mikor ráfeszítették!

Magasztaljuk, Urunk, nagy jóságodat, s leborulunk a kereszt, a lándzsa és a nádszál előtt, mert azok által romboltad le, Könyörületes, az ellenségeskedés válaszfalát.

***Sztavrotheotokion:***

A Szűz életet árasztó forrás folyóvizeként szült téged, újjáteremtésünk forrását, mely az enyészhetetlenség üdvösséget adó vizeit árasztja.

***Katavászia:***

JÓNÁS PRÓFÉTA A CETBEN \* a te háromnapi sírt nyugalmad előképét jelezte, \* s esdekelve kiáltott: \* Szabadíts meg engem a romlásból, \* Jézus, az égi erők Uralkodója!

*Konták*:

***7. hang***

NEM ŐRZI MÁR LÁNGPALLOS az Éden ka**pu**ját, \* mert csodálatosan kioltotta **azt** a keresztfa. \* A halál fullánkja, a pokol diadala **meg**szűnt, \* mert te, ó Üdvö**zí**tőm, eljöttél, \* az alvilágban levőkhöz így ki**ált**va: \*’ Jöjjetek vis**sza** a Paradicsomba!

***Ikosz:***

Három keresztet állított fel Pilátus a Golgotán: kettőt a latroknak, egyet pedig az Életadónak. Ennek láttára az alvilág így szólott az ott levőkhöz: Ó, én szolgáim és erősségeim, ki vert szívembe szögeket, s ki szúrt át lándzsával váratlanul, hogy megszakadok? Szerveim sajognak, bensőm megsebesült. Érzékeim zaklatják lelkemet, s kénytelen vagyok kiengedni Ádámot és az Ádámtól származottakat, kiket egy fa nekem juttatott, mert ez a fa vezeti most őket vissza a Paradicsomba.

#### VII. ÓDA. *Nem hajoltak meg a jámbor ifjak…*

A fejsze, amelyet Elizeus a Jordánból kiemelt, a te kereszted előképe volt, Krisztus, mert az is kiemelte a hiúságok mélységéből a pogányokat, akik ezt zengik: Áldott vagy te, atyáinknak Ura és Istene!

Együtt örvendeztek a földdel az égiek, mikor előtted hódoltak, szent kereszt, mert általad angyalok és emberek egyesültek – ó, Mindenható –, s hangoztatják: áldott vagy Urunk, Istenünk!

Hódoljunk az Úr keresztje előtt, s hozzuk áldozati ajándékul a részvétet mint a ciprusfát, a jó illatú hitet mint a cédrusfát és az igaz szeretetet mint a fenyőt: így dicsőítsük a reá szegezett Megváltót!

***Sztavrotheotokion.***

Isten az egeket meg nem rendítve vett lakást a te méhedben, Isten kiválasztott városa, de amikor a kereszten függött, megrendítette a teremtést. Esedezzél hozzá, hogy őrizzen meg engem az ő megingathatatlan szikláján!

#### VIII. ÓDA. *Az istenfélő ifjakat hajdan…*

Kitártad kezedet a fán, és megszüntetted Ádám erőtlen kezének a bűnét; átdöftek lándzsával, de ezzel magad győzted le az ellenséget, Uram. Megízlelted az epét s elvetted a bűnös élvezetek gonoszságát; ecettel itattak, mindenek gyönyörűsége.

Menjünk bátran tiszta ésszel és lelkiismerettel, s boruljunk le buzgón, mert előttünk fekszik a becses és tiszteletreméltó keresztfa, melyen Krisztus magára vállalta a becstelen halált, hogy égi megbecsülést szerezzen a törvényszegés miatt rút becstelenségbe jutottaknak!

A bűn fája halálba taszított, s a bűnös élvezet megölt. Eleveníts meg, Uram, kelts fel a tespedésből, s engedd meg, hogy leborulhassak szenvedésed előtt, és részem lehessen a téged szeretők örökségében!

Keresztre feszítettek délben, engedelmeddel, a föld kellős közepén, te viszont kiragadtad a világ határait a sárkány torkának közepéből, ó Irgalmas! Azért leborulunk a szent böjti időszak középső hetében, dicsőítjük a te becses keresztedet és kiáltjuk: Áldjátok az Urat, az Úrnak minden művei, és magasztaljátok őt mindörökké!

Tégy méltókká minket arra, hogy hódolattal köszönthessük az öröm jelét, a megtörhetetlen fegyvert, az Egyház védőbástyáját, a vértanúk dicsekvését, az apostolok ékességét, a főpapok erejét, mely erőssé teszi az én elgyöngült lelkemet, úgyhogy hangos énekszóval zenghessük neked: Áldjátok az Urat, az Úrnak minden művei, és magasztaljátok őt mindörökké!

Sírok, kesergek és bánkódom, mikor a megvesztegetést nem tűrő ítélőszékre gondolok, én, akárhozatra való. Add meg mégis, hogy örvendezve zenghessem: Áldjátok az Urat, az Úrnak művei, és magasztaljátok őt mindörökké!

Áldjuk az Atyát, a Fiút és a Szentlelket…

A három személyben lévő egy lényeget dicsőítem, s össze nem keveredő személyként a hármat, nem választva szét lényegben az Atyát a Fiútól és a Szentlélektől, mert a mindenek feletti egy, örök Isten az.

***Most és…***

A csipkebokor a te minden értelmet meghaladó szülésed titkának előképe volt, szeplőtelen Leányzó! Mert éppen úgy, mint az, te is sértetlen maradtál, habár a tüzet, az üdvözítő Krisztust szülted, kit keresztre magasztaltak. Esedezzél hozzá, hogy szabadítson meg az örök tűztől, s én hangoztatom: Áldjátok az Urat, az Úrnak művei, és magasztaljátok őt mindörökké!

Dicsőség neked, Istenünk, dicsőség néked!

Tisztelnünk kell ezt a legszentebb fát, mert erről mondta hajdan a próféta, hogy a Krisztust keresztre feszítő izraeliták az ő kenyerébe dobják – azért magasztaljuk őt mindörökké.

***Irmosz (Ez ama jeles nap… dallamára):***

OROSZLÁNOK VERMÉBE dobva, \* kereszt alakban tárta ki karját Dániel, a nagy próféta, \* és sértetlenül menekült meg attól, \* hogy azok felfalják, \* mert Istent áldotta örökké.

#### ***Az Istenszülő magasztaló éneke.***

#### IX. ÓDA. *A Szentlélek által…*

Lándzsával átdöfték oldaladat, és te bűnbocsánat forrását nyitottad meg számomra. Fára szögeztek, s a föld közepén fával korlátoztad a kárhozatot, Emberszerető. Azért ezt ma, a böjt közepén, mi is átöleljük, s a te jóságodat magasztaljuk.

Hegyek édességet, halmok örvendezést csepegjetek buzgón; síkság fái, Libanon cédrusai örvendezzetek ma, az életadó kereszt előtti hódoláskor! Próféták, vértanúk, apostolok és igazak lelkei, ujjongjatok!

Figyelj, Uram, kereszted fáját magasztaló népedre és örökségedre, melyért önként magadra vállaltad a halált. Ne bizonyuljon erősebbnek gonoszságunk mérhetetlen sokasága a te könyörületességednél, hanem kereszteddel üdvözíts mindnyájunkat, emberszerető, végtelen Jóság!

Mikor Elizeus hajdan fával kiemelte a folyóból a fejszét, téged jelképezett előre, életet adó fa, szent kereszt, mert rajtad Krisztus a pogányokat a bálványimádás őrületének mélységéből emelte ki, mikor reád szegezték. Ezért leborulunk előtted és dicsőítjük az ő erejét.

A nap világossága sötétségre változott, Üdvözítőnk, mikor téged fölfeszítettek, a hold fénye kialudt, s félelmében az összes elem elváltozott. Azért így kiáltok hozzád: Szenvedélyeim sötétsége miatt elváltozott gondolatvilágomat változtasd meg jobboddal, ó Ige! Világosíts meg, és üdvözíts engem!

Sebeddel gyógyítsd meg lelkem sebét, oldalad átszúrásával szüntesd meg a gonosz lelkek fájdalmas szúrásait; szögeiddel vedd ki lelkemből a bűnös gyönyörökkel teli, szenvedélyes gerjedelmeket – add meg, hogy szenvedélyesség nélkül hódolhassak a te szeplőtelen szenvedésed és feltámadásod előtt!

Dicsőség…

Imádlak téged, szent Isten, három személyű egy természet: Atya, Fiú és Szentlélek, egy hatalom és királyság, amely mindenki fölött uralkodik.

***Most és…***

Szépséges alakúnak szült téged a szépséges Szűz, s midőn meglátta, Üdvözítőm, hogy kínszenvedésed közben nincs már sem alakod, sem szépséged, siránkozva mondta: Megdöbbenek, Jézus, felfoghatatlan megalázkodásod miatt, mellyel fölemeled az emberiség lealázott természetét.

Dicsőség neked, Istenünk, dicsőség néked!

Szent kereszt, te vagy a király isteni kormánypálcája, te vagy a harcos bátorságának alapja, benned bízva megfutamítjuk az ellenséget – adj nekünk, hódolóidnak mindig győzelmet a pogányok fölött!

***Irmosz:***

SZŰZ ANYA, valóságos Istenszülő, \* ki mag nélkül szülted Krisztus Istenünket, \* aki testileg a keresztre emelkedett, \* vele együtt mi, hívek, mindnyájan méltóképpen magasztalunk.

***Fényének:***

Áraszd lelkünkbe örökkévaló világosságodat Keresztednek ereje által, s üdvözíts engem, Uram!

***Dicsőség…***

A nagyon tiszteletreméltó kereszthódolásra hívja mindazokat, akik szenvedésükkel Krisztus szenvedését méltóan követik. Jöjjetek mindnyájan, hívek, boruljunk le a félelmetes titok fája előtt!

***Most és…***

Az Igének férfit nem ismerő, szeplőtelen anyja jajongva felkiáltott, könnyek között felsírt: Ilyen örömhírt hozott nekem Gábor? Menj Fiam, hogy teljesítsd a kimondhatatlan parancsot és az isteni üdvgondozást!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**8. hang.**

ELÉRTÜK **A** NAGYBÖJT FELÉT, \* mely a te drága ke**resz**tedhez vezet. \* Engedd meg, hogy meglássuk a te **na**podat, \* melyet meglátott Ábra**hám** és örvendett, \* mikor Izsákot a hegyi vesztőhelyről él**ve** kapta vissza. \* S add meg, hogy az ellenségtől megsza**ba**dulva \* a te titkos vacsorádban részesülhessünk, és békesség**ben** kiálthassuk: \*’ Világosságunk és Üdvözí**tőnk**, dicsőség néked! *(2x)*

KRISZTUS LEGYŐZHETET**LEN** VÉRTANÚI, \* kik a kereszt erejével legyőztétek az **el**tévelyedést, \* elnyertétek az örök élet a**ján**dékát, \* nem rémültetek meg a zsarnokok **kín**zásaitól, \* örvendezve viseltétek el szen**ve**déseteket \* s most a véretek lelkünk gyógysze**ré**vé lett, \*’ könyörögjetek a mi lel**künk** üdvösségéért!

Dicsőség…

ELÉRKEZTÜNK MÁR az önmegtagadás tengeré**nek** közepére, \* tovább tartunk az üd**vös**ség révpartja, \* a te önként vállalt szenvedésed ideje fe**lé**, Urunk. \* De mint könyörüle**tes** és irgalmas \* és emberszerető, mél**tass** minket arra, \* hogy a te dicsőséges feltámadásod **nap**ját is \*’ békes**ség**ben megérhessük!

Most és…Még egyszer ugyanez.

„Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!